
Unum ovile et unus pastor. 
Unu ŝafejo kaj unu paŝtanto. 
(JOH., X, 16.) 


ESPERO KATOLIKA 


INTERNACIA MONATA GAZETO, OFICIALA ORGANO del. K.U.E. 


Impresoj de „Nia Tria”. 


Laŭ mia promeso, kara Redaktoro, mi sendas al vi nur 
kelkajn personajn impresojn, ricevitajn dum la plensukcesa 
Tria Katolika Kongreso en Budapest kaj dum nia agrabla 
vojaĝo veturante al kaj revenante de la Hungaria ĉefurbo. 

Akompanata de mia kunfrato Abato kaj Profesoro HU- 
WAERTS, membro de nia Belga Katolika Grupo, mi forla- 
sis Bruselon je la 14-a de Aŭgusto kaj atingis la antikvan 
urbon Nürnberg la saman tagon vespere. Al la stacidomo 
atendis nin tri afablaj samideanoj, kiuj antaŭe aranĝis ĉion 
por ni, luis niajn ĉambrojn en bona hotelo la Kaiserhof 
kaj montris al ni la vojon. Ni Esperanlistoj estas vere fe- 
liĉaj; ni vojaĝis en ĉiuj landoj kiel princoj. Oni preparas 
por ni loĝejon, renkontas nin al la stacidomo kaj dum nia 
tuta restado unu aŭ pluaj amikoj estas ĉiam pretaj nin 
gvidi kaj nin helpi ĉiamaniere. Jen mia sperto de post la 
jaro 1906, kiam mi komencis vojaĝi per Esperanto. Ne es- 
tas oportune paroli nun pri la altinteresa urbo Nürnberg, 
kie ni restadis dum la tuta Festtago de Nia Sinjorino, 15 
de Aŭgusto. Mi nur aldonas, ke en Nurnberg ekzistas kvin 

grupoj, kiuj antaŭ ne longe unuiĝis en Federacio. Mi ĉe- 
estis kunvenon de la federacio speciale kunvokata por nin 
akcepti. Oni voĉdonis por sendi samideanajn salutojn al 
la membroj de 1. K. U. E., kaj al la Belga Ligo, kies vic- 
Prezidanto mi estas. Je la 16-a ni forveturis frumatene per 
la fervojo ĝis Passaŭ kaj tiam per la vaporŝipo vojaĝis 
sur la bela Danubo ĝis Sintz. Mi multe vojaĝis, mi tre 
ŝatas la bela germana regno, tamen mi devas konfesi, ke 
neniam mi vidis riveran vidaĵon, kiu egalas la vidaĵon de 
la bordoj de la Danubo antaŭ Passaŭ kaj Sintz. Oni ĝuas 
tie la belan sovaĝan naturon. La silento solena, kiu regas 
dum la tro rapida trairo inter montoj tute kovritaj per 
belegaj arbaroj, kiuj banis siajn branĉojn en la rapidfluanta 
rivero, estas vere ne forgesebla. Ni ne forgesas la propa- 
gandon. Jam dum nia vojaĝo de Bruselo ĝis Niirnberg ni 
varbis pluajn vojaĝantojn. Ĉiuj el ili promesis lerni nian 
lingvon. Unu klera pastro el Miinchen jam plenumis tiun 
promeson kaj skribis antaŭ ne longe Esperante. Sur la 
vaporŝipo ni varbis tutan francan familion kaj havis la 
plezuron renkonti du samideanojn. En Sintz ni renkontis 
tre kleran pastron, kiu interesis sin pri Esperanto kaj pre- 
cipe pri nia katolika movado. Bedaŭrinde li estas la el- 
pensinto de nova internacia lingvo, nomata de li „Perfekt”. 
Mi jam konatiĝis kun 23 projektoj de internaciaj lingvoj. 
lli Ĉiuj pretendas ke ili estas perfektaj, tamen estas la unua 
fojo, ke mi aŭdis pri lingvo, kiu efektive estis nomata 
„Perfekt”. Mi povas aldoni, ke la tre klera elpensinto tre 
modeste konfesis, ke li estis ĝis nun la sola parolanto de 
„Perfekt”. Tio ne mirigis min, ĉar ĝi ŝajnis al mi bela 
sed tre malfacila lingvo. Almenaŭ tiu modesta pastro donas 
ekzemplon al la Idistoj, Romanalistoj k.t.p. kiuj fanfaronas 
pli, sed ne pli bone sukcesas. 

La sekvantan tagon ni daŭrigis, ĉiam vaporŝipe, ĝis 
Vieno, kiun ni atingis je la 7-a vespere. Ĝar la haveno 
estas tre malproksime de la ĉefurbo, niaj karaj samideanoj 
de Vieno luis por ni litojn sur la granda vaporŝipo, kiu 
veturas inter Vieno kaj Budapest. Al nia alveno ni ren- 
kontis ses karajn samideanojn, inter aliaj la bonkonata 

kaj lerta esperantisto S-ro Schroder, Redaktoro de la 
„ Weltblatt”, kaj korespondanto de nia E. K., kaj la ĉiam- 
agema S-ro ULM, kiu jam fondis du grupojn katolikajn: 
la „Fideleco” en Dresdeno kaj la „Verda Stelo” en Vieno. 
La morgaŭa tago estis Dimanĉo, ni do devis diri la S-tan 
Meson tre frue, antaŭ la foriro, kiu okazis je la 7-a. Nia 
Diservo okazis en bela kaj tre proksima Kapelo. Tiu riĉa 
kaj lukse konstruita Kapelo estas donaco de Lia Moŝto la 
aŭstria Imperiestro je la memoro de lia mortigita Imperi- 
estrino. Ne estas necese diri, ke ni ne forgesis prezenti 
la sanktegan Oferon por tiu malfeliĉo Princino. 

Dum la vojaĝo ni disdonis multajn propagandilojn, sed 
ni feliĉe rimarkis, ke en Aŭstrio kaj precipe en Hungarujo 
Esperanto estas jam tre bone konata. Ĉiu ĝin aprobis kaj 
ŝatis, nur tiu malfeliĉa homa mallaboremeco prezentas 
barilon al ĝia disvastiĝo. Multaj respondis: „Jes, la ideo 
estas bona, sed ni havas jam tiom da lingvoj, kiujn ni 
devas lerni” Stranga preteksto, ĉar la celo de Esperanto 
estas igi tiun tro grandan laboron ne necesa. Ni. tamen 
renkontis plurajn samideanojn, inter aliaj du pastrojn kaj 
unu tre kleran Profesoron de Budapest. Ni ankaŭ renkon- 
tis tre ĉarman kaj ageman junulon el Estergom, kie loĝas 
la Princ-Primato de Hungarlando, kiu vojaĝis kun ni al la 
du Kongresoj, nome la nacia Hungaria, kaj nia Tria Kato- 
lika kongreso. 

Ni atingis Budapest kaj mia plumo rifuzis priskribi la 
belecon de la alveno vaporŝipe vespere al tiu mirindega 
ĉefurbo. La du urboj, Buda kaj Pest, konstruitaj ĉe la 
ambaŭ flankoj de la larĝa rivero, kies palaco kaj domegoj 
estis tutiluminitaj per mil elektrikaj lumoj, formis preskaŭ 
supernaturan vidaĵon, diru ni vidaĵon eltiritan el la „Mii 
kaj unu noktoj’ de la Araba rakontaro. 

Ĉar mi estis invitita loĝi en la Centra Seminario, anek- 
so de la Universitato, mi ĉe la haveno forlasis Abaton 
Huwaert, kiu devis loĝi en la Kolegio de S-ta Emeriko. 

Aminda estis mia akceptiĝo en la Seminario per Liaj 
Moŝtoj la Rektoro kaj Vic-Rektoro. Estas por mi antaŭ 
ĉio devo esprimi al ili kaj al la tuta estraro de la Semi- 

nario mian neniam forgeseblan dankemon por la agrabla 
restado, kiun mi pasigis en tiu sankta kaj studema Dom- 
ego. Dum la semajnoj mi estis la gasto de tiuj kleraj kaj 
eminentaj Prelatoj kaj Profesoroj. Precipe mi deziras me- 
morigi en nia kara organo Lian Moŝton la Vic-Rektoron 
Mg-ro D-ro Robitsek. Estas li, kiu precipe rilatis kun mi, 
tial ke li flue parolas angle. Kvankam li ne ankoraŭ estas 
Esperantisto, li promesis lerni la lingvon, -kaj eĉ antaŭ 
mia foriro li jam iomete parolis kun mi per ĝi. Tri aliaj 
Profesoroj ankaŭ akceptis lernolibrojn kaj ŝajnis tutdecid- 
itaj serioze elstudi ĝin. 


LA MALFERMO DE „NIA TRIA”. 


Lundon, la 19-an de Aŭgusto okazis la unua Diservo en 
la bela preĝejo de la Universitato. Post la sankta Meso, 
kiun faris nia kara Prezidanto Mg-ro D-ro GIESSWEIN, 
predikis tiu bonkonata kaj fervora itala Pastro BIANCHINI. 
Per elokvantaj vortoj li elmontris la devon de la Katolikoj 
servigi nian karan lingvon al la gloro de Dio kaj al la 
savo de la animoj. Ĉar tiu belega prediko aperos en E.K. 
ne estas necese paroli pli detale pri ĝi. Mi nur aldonas, 
ke, laŭ mi, la plej granda pruvo ke nia movado plaĉas al 
Ciupova Dio, estas, ke Li sendas al ni pastrojn tiel piajn, 
tiel sindonemajn kiel Pastro Bianchini. Sed ne estas nur 
la nobla Italujo, kiu donas al ni siaj plej bonaj filoj. El 
Irlando venis Pastro PARKER. El Rusujo la klera DOM- 
BROVSKI, k. t. p., ĉar la listo de niaj sindonaj pastroj estus 
tro longa por povi ĝin doni en tiu-ĉi artikolo. Sed kie mi 
vidas evidente la agado de Dio, estas je la aliĝo al nia 
movado de Prelato tiel eminenta, tiel simpatia, kiel la 
Prezidanto de „Nia Tria” Mg-ro D-ro Giesswein. Efektive 
la precipa kaŭzo de la mirinda sukceso de la Budapesta 
kongreso estis sendube ĝia Prezidanto. Ne forgesu, ke 
Mg-ro Giesswein estas ne nur Prelato bone konata pro sia 
klereco kaj pieco, sed li estas ankoraŭ unu el la plej 
amataj kaj popularaj Deputatoj de la Hungara Parlamento 
kie li reprezentas la potencan partion de la kristanaj De- 
makratoj. Li estas prezidanto de la „Hungara Ligo de la 

Paco”. Unuvorte, preskaŭ nenia bona aŭ sociala agado en 
Hungarujo ne posedas inter siaj rangoj tiun eminentulon, 
kies energio ŝajnas preskaŭ senlima. Mi ne povas dubi, 
ke lia devizo estas tiu de la latina poeto, sed komprenata 
je senco multe pli nobla: „Homo mi estas kaj nenion 
homan, mi povas konsideri al mi indiferenta”. Ne estas 
do mirinde, ke la propono de nia kara konstanta Sekretario 
Claudius COLAS nomi Mg-ro GIESSWEIN Honora Prezid- 
anto, estis akceptata de la tuta kongreso per entuziasmo 
tute ne priskribebla. 

Mi ne proponas en tiu-ĉi artikolo doni eĉ rezumon de 
la laborkunsidoj de „Nia Tria”. Plena raporto aperos, 
kaj sendube ankoraŭ multaj numeroj de nia Oficiala Or- 
gano donos raportojn pri ĝi. Dank’ al nia internacia lingvo 
oni ne perdas momenton da tempo, kaj dum tri aŭ kvar 
tagoj oni povas fari pli da praktika laboro ol estas eble 
fari dum unu monato en kongresoj, ĉe kiuj oni devas tra- 
duki la paroladojn en kvar aŭ kvin diversaj lingvoj. Sed la 
resultado estas, ke la plena raporto de esperantista kon- 
greso estas tre grava kaj longa afero. 

Mi nur diras vorteton pri du temoj, kiuj estas tre karaj 
al mia koro. Unue, la Reunuiĝo de la Kristanaro. Sendube 
la Eklezio de Kristo estas kaj esence estas unu, sed ni 
devas malĝoje konfesi, ke la kristanaro t. e. la aro da 
personoj, kiuj tamen pretendas esti kristanoj, tute ne estas 
unu. Ni Katolikoj devas do ne nur bedaŭri tion, sed labori 
kiel eble plej, por ke ekzistu inter kristanoj nur unu ŝaf- 
ejo kaj unu paŝtisto. Jam en niaj du unuaj Kongresoj en 
Parizo kaj en Hago, Anglikanaj pastroj kuraĝis ĉeesti kaj 
laŭte konfesi, ke vera unueco inter kristanoj estus ebla nur 
per la rekono de la die strarigita centro de Unueco: „la 
Cathedra Petri”, t. e. la S-ta Roma Seĝo. Dum nia Tria 
en Budapest, Pastro de la Rito Grek-Katolika, en tre lerta 
parolado klarigis al ni la nunan staton de la orientaj Ekle- 
zioj. Li klare elmontris, ke ne dogmaj, sed pli vole politikaj 
motivoj, kaj ankaŭ multaj popolaraj antaŭjuĝoj ĉe katolikoj 
kaj ne-katolikoj, estas la precipa barilo al la reunuiĝo. 

Poste, Pastro Anglikana S-ro LANGFORD JAMES, certigis 

al ni, ke multaj el siaj samreligianoj kore deziras la reu- 
nuiĝon religian, jam firme kredas katolikajn dogmojn kaj 
eĉ rekonis la veran situacion de la S-ta Roma Seĝo kiel 
la necesan centron de kristana Unueco, ne nur pro ekle- 
zia tradicio, sed „de jure divino”. Krom en niaj tri kon- 
gresoj, neniam oni atingis tiun feliĉan rezultaton. Kvankam 
kompreneble, katolikaj kongresoj eĉ kiam ĝi ricevas la 
Apostolan Benon, havas neniun aŭtoritaton, kaj povas nur 
esprimi piajn dezirojn, tamen ili povos iĝi inter la manoj 
de Dio rimedoj por pli kaj pli faciligi la celon, t. e. la 
reunuiĝo de la kristanaro. Ne estas dube, ke la nescio, la 
antaŭjuĝo, la ŝovinismo, kaj la malmultaj interrilatoj de la 
diversaj landanoj de la mondo, estas la precipaj kaŭzoj 
de la divido inter personoj, kiuj almenaŭ buŝe, kaj ofte 
tutkore kredas al la sama Dio, kaj al la sama Savinto, la 
Dihomo Jezu Kristo. La katolikaj Esperantistoj celas nur, 
per nia kara internacia lingvo, ebligi interrilatojn pli kaj 
pli intimajn kun niaj karaj fratoj disiĝitaj, kaj alkuraĝigi 
ilin preĝi pli kaj pli fervore por la dia lumo de la S-ta 
Spirito. Humilaj kaj obeemaj Katolikoj, kore kaj anime 
submetataj al la S-ta Roma Seĝo, ili lasas al nia S-ta 
Patro Lia Papa Moŝto kaj al la Katolika Episkoparo la 
decidon pri la plej taŭgaj rimedoj por atingi eklezian unu- 
econ kun niaj ĝis nun disiĝintaj fratoj. Ĝis la alveno de 
tiu feliĉa tago, ni povas almenaŭ ami ilin, preĝi por ili, 
kaj kuraĝigi iliajn klopodojn por konatigi katolikajn dog- 
mojn al iliaj samreligianoj. 

La dua punkto tre kara al mia koro estas la Pacifismo. 
Estas tre bedaŭrinde, ke pro diversaj kaŭzoj, la katolikoj 
ne staras inter la unuaj rangoj de la Universala Pacmov- 
ado, kiu nuntempe iĝas ĉiutage pli kaj pli potenca, prec- 
ipe ĉe la popolo, kiu, efektive, havas la plej gravajn mo- 
tivojn por malami la militon, tial ke estas precise ĝi, kaj 
ne la plej altrangaj, kiuj ĉefe suferas per la malpaco. La 
S-ta Seĝo, ekzemple Leo XIII-a kaj Pio X-a jam ofte 
benis la pacmovadon. Multaj eminentaj Prelatoj ĉiamaniere 
kuraĝigis la kelkajn kuraĝajn katolikojn, kiuj laboris por 
akceptigi la principon de la arbitracio por pridecidi dis- 

putojn inter diversaj nacioj. Ekzemple la Eminenta Kardi- 
nalo MERCIER aprobis kaj benis la „novstarigitan” Belgan 
Ligon por la paco, pri kio la „Belga Katoliko” parolis 
antaŭ ne longe. La kialo de la hezito ĉe multaj katolikoj 
estas la tro-uzo de la vorto „Pacifismo” en kelkaj landoj, 
en kiuj ĝi estas uzurpata de la malamikoj de la patriot- 
ismo kaj de la armeo. Kontraŭe, la veraj pacifistoj estas 
ĉiuj bonaj patriotoj, kaj ili ne kontraŭstaras la armeon, 
kies nunan neceson ili ja rekonas, sed nur la militon, kiun 
ili klopodas grade anstataŭi per la arbitracio. 

La belega parolado pri la Katolika Pacifismo, farita de 
Mg-ro Giesswein dum nia Tria en Budapest, malaperigos, 
ni esperas, multajn antaŭjugojn kaj konvinkos ĉiujn verajn 
katolikojn, ke ili devas esti ĉiam la pioniroj en ĉiu homar- 
ama movado. 

Fine mi havas la plezuron sciigi al niaj karaj legantoj, 
ke la Tria Kongreso unanime decidis alvoki la katolikajn 
Esperantistojn de la tuta mondo al Pilgrimado al Romo 
je la komenco de Septembro 1913; dum tiu pelgrimado 
nia l. K. U. E. faros nian Kvaran Kongreson sub la okuloj 
de nia komuna Patro Lia Papa Moŝto, sed nian alvokon 
al la Esperantista Pelgrimaĵo ni faras sendistinge al ĉiu 
Katoliko, kiu aprobas nian ideon: servigi la internacian 
lingvon por la defendo kaj la disvastigo de nia sankta 
religio. Ni esperas, ke nia Pelgrimado estos multnombra. 
Ĉiu bonkatoliko revas viziti la S-tan Urbon almenaŭ unu- 
foje. Jen bona okazo pelgrimi tre malkare, en la agrabla 
societo de samideanoj, kaj, dank’ al nia kara lingvo ne 
esti, tiel kiel la plimulto da pelgrimuloj, nur fremduloj, sed 
amikoj en ĉiu lando, tra kiu ni devos vojaĝi. Kiel katolikoj 
ni estos amikoj, kaj kiel katolikesperantistoj ni estos ge- 
fratoj ne nur dank’ al nia komuna kredo, sed ankaŭ dank’ 
al nia komuna lingvo. Do, karaj amikoj, unuigu niajn voĉojn 
al la voĉoj de la kongresanoj en Budapest, kiuj, en la 
lasta kunveno, laŭte kaj ĝoje ekkriis: „Ĝis la revido ĉe 
la piedoj de nia S-ta Patro, ĝis la revido en Romo!” 

Austin RICHARDSON. 
Prezidanto de I. K. U. E. 

Kvankam ni avertigis pri tio antaŭ kaj post la Buda- 
pesta Kongreso, ni je nia granda bedauro ne ĝusta- 
tempe ricevis la oficialajn raportojn; tial ni ne povas 
aperigi ilin en tiu Ĉi numero. 

La Redakcio. 


Akcia societo „Espero Katolika" 


Altestimata Sinjoro Redaktoro, 


Mi estas fiera, ke vi bonvolis konfidi al mi la oficon de 
raportisto por via gazeto pri la unua ĝenerala kunsido de 
akciuloj de nia juna akcia societo anonima. Kaj mi estas 
ĝoja kaj dankema samtempe, ke tiu kunveno tiel bone 
sukcesis. 

Kompreneble mi nur povas raporti pri tiu kunveno en 
ĝeneralaj terminoj, ĉar la familiaj interesoj de P akciularo 
povas eble interesigi neakciulojn, sed ĉi tiuj tute ne rajtos 
plendi, se tiuj familiaj ateroj estas ne publikigataj. 

Konforme al la sciigo en la aŭgusta numero de Espero 
Katolika la Prezidanto de I. K. U. E. lia Pastra Moŝto 
A. RICHARDSON decidis, ke la unua ĝenerala kunveno ak- 
ciulara de nia anonima Societo okazos ĵaŭdon la 22-an 
de Aŭgusto je la 2-a posttagmeze en la kolegio de P 
Sankta Emeriko en Budapest. 

Sekve la sekretario ĝenerala de I. K. U. E. publikigis 
tiun decidon al la akciuloj, sed ĉar la loka kongreskomitato 
ree ŝanĝis la tagordon de la 22-an de Aŭgusto, ankaŭ la loko 
kaj horo de nia akciulara konsido devis esti sangata. 
Feliĉe neniu akciulo kontraŭstaris tiun ŝanĝon kaj tial la 
kunsido povis okazi en unu el la ĉambregoj de P Hungara 
Parlementejo la saman tagon je la 3-a posttagmeze. 

Kiel Prezidanto oficumadis konforme al artikolo 22-a de 
la statutoj lia Moŝto RICHARDSON, Prezidanto de I.K.U.E., 
kiu, malferminte la kunsidon per la Kristana saluto: „Estu 
laŭdata Jezu Kristo”, eldiras la bonvenon al la akciuloj en 

ĉi tiu unua kunsido kaj esprimas sian esperon ke tiu kun- 
veno servu al la interesoj de nia anonima Societo kaj de 
ĝiaj akciuloj. — Li ankaŭ salutas lian Moŝton Mons. GIESS- 
WEIN, kiu, kvankam ankoraŭ ne akciulo, tamen jam kon- 
sentis ke la estraro enregistru lin en la letero de akciuloj. 
Ciuj kunvenintoj aprobas la ĉeeston de Mons. GIESSWEIN 
kaj la Prezidant-komisaro dankas lian Mons. Moŝton por 
lia partopreno en nia akcia Societo. 

Por ke oni procedu laŭ la statutoj, la Prezidant-komisaro 
antaŭ ĉio demandas la kontrolon de la akcioj reprezent- 
ataj kaj de la voĉoj, kiujn ili rajtas. El tiu kontrolo ek- 
montriĝas ke partoprenas la konsidon 37 akcioj rajtigantaj 
al 33 voĉoj. 

Car kelkaj akciuloj deklaris, ke ili ankoraŭ ne sufice 
konas la statutojn, la Prezidanto legigas la artikolojn, kiuj 
koncernas la ĝeneralan kunvenon. 

Pro foresto de la Sekretario-komisaro, la Prezidant- 
komisaro lin antataŭas konforme la art. 22 de l” statutoj. 

Laŭ demando de la kunsida Prezidanto, la sekretario 
oficumanta legas la Raporton de la Direktoroj, per kiu ili 
sciigas la akciulojn pri la historio kaj okazintaĵoj de la 
Societo, pri la laboroj kiujn necesigis la starigo, la reĝa 
aprobo, la traduko de la notaria aktaĵo, la nombro de F 
akciuloj, de pagantaj abonantoj, k: t. p. 

Tiu raporto kun granda intereso estas pridiskutata de la 
akciuloj kaj detale klarigata al ili per la Prezidant-komisaro, 
tial fine ĝi estis unuanime aprobata. 

Ĉar la nuraj sciigoj, senditaj al la estraro, estis la rajtig- 
iloj de 3 akciuloj malhelpitaj ĉeesti la kunvenon kaj ĉar 
tiuj rajtigiloj jam estis kontrolitaj je la komenco de l 
kunsido, la dua punkto de ľ tagordo ne naskis diskuton. 

Ĉe la 3-a punkto la akciuloj profitis multnombre la ok- 
azon por demandi ankoraŭ pli detale pri la stato kaj mas- 
trumo de la Societo kaj por esprimi diversajn dizirojn. 
Inter aliaj oni demandis ke la Direktoroj presigu senkoste 
en ĉiu numero de l’ organo „Espero Katolika” la adresojn 
de l” estraroj de I. K. U. E., de la kongres-komitatanoj 
kaj de ĉiuj oficialaj komitatoj elektita dum niaj kungresoj, 

ke same la Direktoroj je la unua paĝo de l” gazeto ne nur 
resumu la enhavon, sed aldonu al ĉi tiu resumo la paĝ- 
numerojn kie troviĝas la artikoloj. — Unu akciulo proponas 
ke la enhavo ne estu ĉiam tiel scienca, sed ke ankaŭ oni 
donu pli simplajn temojn, rakontetojn, spritaĵojn, roman- 
etojn k. t. p. Alia akciulo cetere ege laŭdante la ĝisnunajn 
artikolojn afable rekomendas plej eble diversteman enhav- 
on. Diversaj akciuloj laŭdas la ĝisnunan Redakcion kaj nur 
konsentos ŝanĝon, se ĝi ne malutilos al la enhavo, ili ja 
volas riĉigi la enhavon, sed nur konservante la bonstilan 
taŭgan enhavon ĝisnunan. Oni ankaŭ priparolis la eldonon 
de broŝuroj kaj libroj pri temoj, kiuj interesas la Esper- 
antistan katolikaron, ekzemple la eldono de fidinda resumo 
pri la historio de nia Eklezio, en kiu resumo kolektiĝas la 
fontoj fidindaj kaj averto pri nefidindaj skribistoj. Estos 
kompreneble gravega laboro, sed se la pastroj esperantis- 
taj volus kunhelpi, ni eble sukcesus. Tamen nia Societo 
estas tro juna kaj tro malriĉa por okupi sin jam nun pri 
multespezaj aŭ eble riskaj eldonoj. La estraro prudente 
decidu pri siaj aferoj. Pri la interŝanĝaj numeroj oni kon- 
silas stampeli, por ke oni ne povu ilin vendi kaj nur sendi 
interŝanĝajn ekzemplerojn al valoraj gazetoj. 

La Prezidant-komisaro unualoke atentigas, ke laŭ la 
statutoj la nuna kunveno ne rajtas decidi pri la far- 
itaj demandoj kaj esprimitaj deziroj, ĉar ili ne estis laŭ- 
regule metitaj en la hodiaŭan tagordon. Tio ĉi tamen ne 
malhelpas, ke ni diskutu tiujn demandojn, sed tiel farante 
li rimarkas, ke ni ne devas tro miksi nin en la mastrumado 
de nia Societo, kiun ni ja komisiis al la estraro. Se la 
akciuloj volas ĉion reguligi mem, ili ne bezonas Direkt- 
orojn nek Komisararon. Cetere la Prezidant-Komisaro de- 
klaras sin mem ne sufiĉe kompetenta por decidi ĉu la 
plenumo de P demandoj ĵus faritaj kaj de la deziroj ĵus 
esprimitaj utilos aŭ ne utilos al niaj societaj interesoj, sed 
li estas certa, ke la Direktoroj, kiuj nenion pli deziras ol 
utiligi kaj florigi la societon, sendube realigos la dezir- 
esprimojn de la akciuloj, se ili prospirigos la Societon, ĉar 
ambaŭ Direktoroj korege amas la Societon, kiun ili estras, 

kaj nur tial la Prezidant-Komisaro akceptis, kvankam 
kontraŭvole, la prezidantecon, ĉar li konis la laboremon 
de la Direktoroj kaj ilian grandan sindonemon al la inte- 
resoj de nia Societo. 

Fine la Prezidant-Komisaro korege dankas je la nomo 
de l” Direktoroj kaj de la forestantaj komisaroj por la 
atablaj diskutoj dum ĉi tiu kunveno kaj precipe por la 
esprimata kontenteco de la akciuloj pri la ĝisnuna laboro 


de l' estraro. — Se la akciuloj kaj la estraro ĉiam tiel 
interkonsentos, la parolanto plenkonfidas, ke ni kune suk- 
cesos prosperigi nian aferon. — Por pruvi sian kontent- 


econ, la akciularo antaŭ ol disiri forsendis poŝtkartojn al 
ambaŭ Direktoroj, enhavantajn la manskribojn de ĉiuj 
partoprenintoj al la kunveno. 


Tilburg (Nederlando). FRANS KNAAPEN. 


Pri J. M. SCHLEYER. 


Aŭtoro de Volapük. 


Estas ia nomo, kiu ĉiam inspiras al Esperantistoj sentojn 
de profunda respekto: Ĝi estas la nomo de Johannes Mar- 
tinus SCHLEYER, aŭtoro de Volapiik. 

En sia malferma parolado, ĉe la 7-a Kongreso, D-ro 
ZAMENHOF, laŭ sia bela kutimo, laŭdis la verkon de tiu 
„VOjmontrinto”, kiu, la unua, vere kaj praktike laboris por 
la afero de la internacia lingvo, entuziasmigis por ĝi milojn 
da homoj, kaj popularigis en la mondo la ideon de inter- 
homa kompreno. 

La tuta Antverpena kongresanaro varmege aplaŭdis nian 
majstron, montrante tiel, ke ĝi plene aliĝas al liaj sentoj 
kaj, kun li, esprimas al Prelato SCHLEYER sian sinceran 


respektesprimon. 


1) Tiu-ĉi artikolo estis skribita en Julio, do ne aludas la morton 
de Mons. SCHLEIER, kiu okazis en Aŭgusto 1912. Espero Katolika 
nun donas tiun-ĉi belan artikolon kiel imemoraĵo al tiu fama kaj 


pia samreligiano, petante preĝon por la ripozo de lia animo. 
La Redakcio. 

Mi ne scias, kiun tiu nobla gesto pli multe honoras: la 
aŭtoron de Volapiik aŭ la aŭtoron de Esperanto. 

Cetere, pli ol unu punkto de karaktersimileco proksim- 
igas tiujn du virojn, kiuj donis sian tutan vivon al la 
nobla afero de la lingvo internacia: SCHLEYER, ministro 
de religio, kiu landlimojn ne konas, kaj ZAMENHOF, ido de 
senpatruja popolo, kiu ludis en la homaro la plej gravan 
rolon iam ajn luditan de ia ajn popolo: ambaŭ ŝajne an- 
taŭdestinitaj al tiu rolo, — ambaŭ idealistoj, revemuloj, 
modestuloj ... 


Antaŭ kelkaj monatoj eksciante, ke estas erara la sciigo 
anoncita en multaj ĵurnaloj pri morto de SCHLEYER, mi 
tuj skribis al la „Patriarko de Konstanz”... Mi petis, ke 
li bonvolu sendigi al mi gramatikon de Volapiik. Sed, ho 
ve! mi promesis al li, ke mi ĝin lernos, kaj mi komprenas 
nun, ke mi faris teruran promeson... Mi certigas al ĉiuj, 
ke tiu lingvo, admirinde kaj genie konstruita, estas mal- 
facilega por memori. I 

Kvin aŭ ses tagojn post mia peto mi ricevis pakaĵon de 
paperoj, senditaj de SCHLEYER mem. Tiu pakaĵo konsistas, 
krom la gramatiko, el diversaj propagandiloj, el artikoloj 
de SCHLEYER. Eĉ, konforme al mia postulema peto, la bona 
maljunulo bonvolis aldoni sian portreton, kun tiu subskribo 
mane skribita: „SCHLEYER J. M. dat. vp.” (Tiuj du lastaj 
signoj estas mallongigoj de „Dafuvel Volapiika”, t. e. 
„elfarinto de la Mondolingvo”. 

Plej interesaj estas tiuj paperaĵoj. Ili pruvas al ni, ke la 
simpatia 80-jarulo ne forlasis sian revon, sian iluzion, kaj 
restos ĝis la morto fidela „Volapiikan”, esperos ĝis la lasta 
elspiro en la triumfo de sia sistemo. Unu el la ricevitaj 
folioj estas datumita „17-an de Julio 1911”. Ĝi estas varm- 
ega pledo por Volapük, kies simplecon, „facilecon”, bel- 
econ ĝi elokvente montras... Post resumo de la grama- 
tiko oni legas: | 

„Tio, kio povus ankoraŭ konkurenci nian lingvon, estas 
la Esperanto de iu rus-hebrea Doktoro nomita ZAMENHOF, 
kiu. per varmega reklamo propagandas sian verkon. La 

malriĉa aŭtoro de Volapük ne havas, ho ve! la financajn 
rimedojn de tiu konkuranta lingvo por ĝin tiel varme pro- 
pagandi. Sed ni havas la konsolon vidi, ke la veraj scienc- 
uloj restas nepre fidelaj al nia pensoplena mondolingvo. 
Cetere ekzistas en la mondo pli ol 1800 diplomitaj gein- 
struantoj de Volapuk, kiuj ricevis sian diplomon de nia 
Majstro mem, el Konstanz...” 

Mi konfesas, ke la persisteco de tiu iluzioplena kaj naiva, 
sed tamen ĉarma konfido kaj kredo, pli kortuŝas min ol 
la gesto de la patro de la Blua Lingvo donanta monon 
por la propagando de /do! La fideleco estas bela virto, 
kaj tiuj, kiuj komprenas ĝian valoron, respekte salutos kun 
mi SCHLEYER kaj lian lastajn fidelajn disciplojn. 

Mi diris, ke pli ol unu punkto proksimigas la aŭtoron 
de Volapuk kun la aŭtoro de Esperanto. 

La sama sento de homamo kaj frateco, la sama utopiema 
espero al estonta universala paciĝo de la popoloj ilin di- 
rektas. ZAMENHOF verkis la Espero; SCHLEYER skribis ĉie 
sian devizon: „Menade bal piki bal!” (Al unu homaro, unu 
lingvo), kaj ankaŭ provis enigi profunde en la koron de 
ĉiu Volapiŭkisto tiun senton de homa frateco. 

La maljuneco ne ŝanĝis nek eĉ paligis la vivecon de lia 
sento. Ĉiutage, post ekspedo de sia korespondo al siaj 
fideluloj, li faras sian kutiman promenon. Antaŭ la trank- 
vileco de la naturo, la beleco de la bluaj ondoj de Kon- 
stanza Lago, la kantoj de la birdoj, li revas.., Li revas 
pri la harmonio, kiu regus sur la tero, se la homoj imitus 
la naturon kaj la birdojn, — se ili plenumus la Diajn or- 
donojn, — se ili amus unuj la aliajn, — se ka, parolus ĉie 
la saman lingvon... 

Li revenas, miakankde: li prenas sian —— kaj 
skribas koncize en dudek linioj tion, kion li ĵus revis por 
la feliĉo de la homoj... Li ĝin sendas al presisto. La mor- 
gaŭan tagon, dum sia promeno, al ĉiuj, kiujn li renkontas 
en la vojo, -— al la kamparanoj, precipe, kun kiuj li ŝatas 
longe paroli, kaj kiuj ŝatas ricevi liajn konsilojn, — li dis- 
donas siajn paperetojn... Mi havas kelkajn el tiuj paper- 
etoj: Unuj rilatas al la edukado de la infanoj; aliaj al 

kuracado de multaj ĉiutagaj malsanetoj de la kapo, stom- 
ako aŭ ventro,.. aliaj pri la maniero kulturi la florojn aŭ 
florigi la dezertojn. Kaj preskaŭ ĉiuj liaj konsiloj finiĝas 
tiel: Se la homoj farus tion, ili estus feliĉaj; ili ne suferus 
tiom da malsanoj, — ili evitus la militon, kiu estas terura 
kruelaĵo, k. t. p. 

Jen mallonga nekompleta skizo pri la aŭtoro de la sola 
lingvoprojekto, kiu, krom Esperanto, vere antaŭenpuŝis en 
praktikan vojon la mondolingvan demandon. 

Volapük baldaŭ tute malaperos kun siaj malmultaj fidele 
restantaj adeptoj. Sed la nomo de SCHLEYER vivados en 
la memoro de la posteuloj, kaj la homaro ĝin dankeme 
kunigos kun tiu de ZAMENHOF, la plifeliĉa trovinto de la 
vera kaj definitiva solvo de la grava internacilingva pro- 
blemo. 


NOTO. - Johann Martinus SCHLEYER naskiĝis en Ober- 
landa Duklando Baden, Germanujo, la 19-an de Julio 1831. 
Li publikigis sian lingvon la 31-an de Marto 1879. Paroĥ- 
estro apud Konstanz, li ricevis de la Papo Leono XIII la 
honorigan titolon de Prelato. 


Jen, por montri la belan animon de la „Patriarko de Konstanz”, 
traduko de du el la folietoj, kiujn li disdonas: 


Dek gravaj ordonoj pri la edukado. 


La artoj de ĉiuj artoj nomiĝas, formado kaj konduko de la junaj 
animoj kaj korpoj. Ho! Trifoje feliĉega, la infano por kiu la domo, 
preĝejo kaj lernejo formas tutaĵon. 

l. Bone eduku vian unuan infanon: la sekvontaj estos kiel si- 
mietoj, kiuj imitos lin. 

2. Nenian malbonon permesu al via infano, sed lasu lin fari la 
tutan bonon kiun li deziros, aŭ devos fari. 

3. Rekompensu lin pro la bono, kaj tuj lin punu pro la mal- 
bono, kiun li faris aŭ intencis fari. 

4. Forĵetu precipe el li mensogemon, kalumniemon, ŝtelemon 
kaj malbonecon kontraŭ aliaj. 

o. Gardu lin for de la stratoj, fi-knaboj, fi-servistoj, malbonaj 
okazoj, kaj donu al li nur ion bonan, utilan kaj belan por legi. 

6. Ne toleru en li iun ajn destrueman instinkton. 

7. Severe lin temadu ĉe la laboro kaj preĝo, parolu ofte al li 
pri Dio kaj parolu ofte al Dio pri li. 

8. Ne permesu, ke li batu aŭ suferigu iun el siaj fratoj aŭ fra- 
tinoj, aŭ alian infanon. 

9. Ekzercigu vian infanon en ĉiuj virtoj, precipe en la sankta 
amo de Dio, en la obeemo, ordemo, pureco kaj sindonemo. Kaj 
transdonu ĉiujn almozojn per liaj manoj. 

10. Montru al li ĉiutage la konsekvencojn de la bono kaj de 
la malbono. 

Konstanz, 9-an de Aŭgusto 1911. 


Reveno al la patriarka vivo. 


Ĉu ci volas, ho homaro, refari cian feliĉon, revenu al la patri- 
arka vivo. 

Se la homaro volas eliri el sia nuna ekscitiĝo kaj universala 
nervemeco, ĝi devas observi almenaŭ la dek jenajn ordonojn: 
Refariĝu simpla en cia vivmaniero kaj konduto. 

Vivu laŭnature, t.e. leviĝu kaj kuŝiĝi samtempe kun la suno. 
Evitu ĉion, kio estas danĝera. 

Ĝuu nur tion, kio ne estas falsa. 

Agu en ĉio laŭmezure. 

Forlasu kaj detruu la militemecon. 

Refariĝu gastema. 

Havu ĉiam kun ciaj najbaroj nerompeblan pacon, kun ili 
amike kaj helpeme vivu. 

9. Amu kaj praktiku ĉiujn virtojn. 

10. Estu sincere kaj profunde religia kaj korsimpla. 

Ĉio, kio estas krom tiuj dek punktoj nur malmulte povas helpi 
al la homaro. 

Oni do devas krei veran Patriarkan Ligon, kiu ne zorgos pri 
nacieco, vivstato aŭ lingvo de la membroj. 


SO 1 ro 


Cl. COLAS. 
Paris, 14-an de Julio 1912. 


La Patrino de Judas'o. 


I. 


Murmurkvieta printemptago pendis super Jerusalemo, la 
urbo de profetoj kaj la blankaj domoj dormetis en la oraj 
radioj de la ekkuŝiĝanta suno. Tiel pura estis ĉielo kiel 

rigardo de virgulino kaj ľaero estis travarmetita de kres- 
kaĵaj kaj blankdornujaj odoroj. 

En la ĝardeno de Olivujoj senmove staris la jarcentaĝaj 
sikomoroj kaj la vinbermontoj ĉirkaŭigis la urbon pèr 
bluiĝanta zonumo. 

Pura estis la ĉielo kaj dolĉa la aero; nun estis plenum- 
ita sur Golgotho la laboro de la Savigo kaj je la kruco 
pendis la Vidanto, mortinta pro siaj altaj idealoj; post la 
vergbatado kaj la mokado kun kansceptro, kun dorna 
krono kaj purpura mantelo; post kiam li, ĉirkaŭita de 
moveganta kaj krieganta popolaĉo, ŝultroportis la krucon 
ĝis la alta roko. 

Kaj kiam. de Kristaj lipoj, antaŭ du horoj, plendsonis la 
„Eli, Eli, Lamma Sabaktani”, tiam disŝiriĝis la kurteno de 
la templo kaj tremegis la ŝtonegoj; tiam la tomboj mal- 
fermiĝis, la mortintoj promenadis, nuboj sin levis kaj restis 
pendantaj super la tremanta urbo. 

Kaj fariĝis nokto.... 

Sed el la nokto ree ŝvebis la lumo kaj kun la lumo 
kvieto kaj sunoro fluadis kaj la printempo plidolĉe odoris. 

Kaj de Golgotho tiam malsupreniris la gracitaliaj Isra- 
elaj filinoj, kies okuloj briladis sub la silknigra vualo de 
la belaj okulharoj, kies briletantaj haroj ondkrispe falis sur 
la ŝultroj; de Golgotho malsupreniris la malhonestaj fuŝ- 
komercistoj kun siaj pikantaj lacertokuloj kaj la hipokritaj 
farizeoj, kaj la larĝeĉirkaŭvestitaj teologiistoj kun frizitaj 
barboj kaj aglonazoj; kaj ankaŭ la soldatoj kiuj kubludis 
por la robo de Kristo kaj kiuj nun ridetante ĉirkaŭiris la 
fierparolantan servistinon de la palaco de Kaifo; kaj ankaŭ 
patrinoj, kun, malantaŭ ili, malbonvestitaj infanoj, virinoj 
kiuj timege priparolis ĉiujn mirindaĵojn kaj diris: „Ĉu tiu 
viro estis efektive la filo de Dio ?” 

Kaj kelkaj turnis la vizaĝon al la Sufereginto kaj vidis 
la krucon glorflamiĝantan sur la orbriltremanta okcidento; 
ili vidis la profunde suferantan Patrinon ripozantan kun la 
pala vizaĝo kontraŭ ŝultro de la blonda Johano; ili vidis 
la surgenuan Maria'on de Magdalo, kiu karesis la piedojn 
de Jesuo per siaj belaj haroj. 


LA PATRINO DE JUDAS'O. 317 


Kaj en olivarbo kantis birdo kanton de amo ........ 
II. 

Kiam Jesuo estis alnajlita al la kruco, virino vagadis sur 
la vojoj ĉirkaŭ Golgotho. Ŝi vagadis, kurbita, kiel estaĵo 
klinita de la ŝarĝego de jaroj. Kaj kelkfoje ŝi haltis por 
plendi, sed ree daŭrigis sian senkvietan iradon. 

Car eksciinte ke Jesuo estis perfidita, ŝi, virino el la 
lando de Judea, alrapidis por sciiĝi ĉu estas vere kion oni 
ĉie rakontis kaj ĉu Judas'o sian dian Majstron liveris al 
liaj turmentistoj. 

Kaj kiam oni tion al ŝi certigis, Ŝi forkuris, kun kapo 
klinita kaj fikse rigardante pli kaj pli traterurigita pro sen- 
espero; ŝi forkuris pala kaj kovrita per la polvo de la 
vojoj. Kaj neniun ŝi kuraĝis alproksimiĝi, hontema, kaj 
toje ŝiaj membroj skuiĝis de tremetadoj kaj tiam fluis 
larmoj sur ŝiaj vangoj. 

Kaj ŝi forkuris sentante nun kiel en ŝia propra kapo 
manojn kaj piedojn. Kaj ŝi aŭdis kriegadon ĉirkaŭ si kaj 
mokadon. Kaj ŝi plendploris kaj ŝiaj dentoj batis. Kaj tiel 
malplena fariĝis ŝia kapo ke ŝi svenis. Nun ekbategis en 
ŝia koro kaj poste timego al ŝi premligis la gorĝon, kaj ŝi 
premis per la manoj sian bruston, ĉe kiu iam ŝia ido ri- 
pozis, ŝia filo kiun ŝi tiam karesis kaj admiris kun koro 
superverŝita de feliĉo, kun spirito lacaŭskultinta en sonĝo 
de espero kaj amo. 

Kaj nun ŝi vagadis kiel malbenitulino, nenion plu aŭd- 
ante, en mondo de konfuzo. Ŝiaj okuloj brulis kaj pikoj 
trapikis ŝian kapon. Sekaj estis ŝiaj lipoj kaj ankaŭ la 
gorĝo kaj foje ŝi etendis preĝante la brakojn, kaj ŝi ne- 
sciis kial. 

Ŝi vagis, vagadis, kaj fine alvenis en aleo de maljunaj 
sikomoroj, sub kies foliaro aŭdiĝis misterplenaj bruetadoj. 
Kaj fikse ŝi rigardis per la grandaj okuloj en la malgrasa 
osta vizaĝo..... 

Ŝi vagadis..... 

Nun, kriego de teruro. Senmove ŝi restis, kun la brakoj 
etenditaj, kvazaŭ por defendi sin kontraŭ vidaĵo, kun lipoj 

malformitaj, kiel estaĵo el kiu ĉia vivo ŝajnis forfluginta.... 

Ĉar je kurbiĝanta arbobranĉo, ŝi vidis sian Judas'on, kaj 

tiu, pro malespero, mortpendigis sin..... 
III. 

Varmete la vespero falis sur Golgotho kaj Jerusalemo; 
pli dolĉe odoris la floroj kaj la arboj preĝetis en la kres- 
kiganta nokto. 

En la oriento sin levis la luno kiel ora ŝildo kaj ĝia lumo 
fluadis super la plataj tegmentoj de la urbo kaj super la 
foliaro de la malheliĝantaj arboj ; ĝia lumo malvarme englitis 
en la akvon de la dormantaj fontoj, malvarme en la tomb- 
truojn de la rokoj, kie dormadas la ostaro de la getiloj de 
Israelo. 

Kaj Jerusalemo revadis dum tiu mirinda nokto. 

En la malproksimo resonis de temp” al tempo la paŝoj 
de la gardistoj de tombo de Jesuo kaj el la vinbermontoj 
aŭdiĝis la krio de la gardistoj. Kaj hundoj foje bojis. 

Tiam de la Kalvario malsupreniris virino, kun mieno pale 
radianta pro dolorego, kun korpo ĉirkaŭmalheligita de 
larĝtaldita vestaĵaro. Malrapide ŝi malsupreniris kun okuloj 
fermitaj kaj per la manoj ŝi apogis sin sur la ŝultro de sia 
gvidanto. Kaj ambaŭ silentis. 

Foje ŝi haltis kaj sopiro treme eliris ŝian premitan bruston, 
ĉar pli akre trafendis doloregoj ŝian koron kaj la kapo 
pezis tiel peze pro sufero. 

Malrapide ŝi malsupreniris, malsupreniris.— .... 

Kaj kiam ŝi kaj ŝia gvidanto alvenis apud la pordegoj 
de la dormetanta urbo, pordegoj, kontraŭ kiuj ripozis, en 
la lunlumo, kelkaj dometoj, la gvidanto haltis kaj diris, 
teren rigardante: 

„Patrino, kun vizaĝo en la polvo, kuŝas tie profunde 
malĝofjigita virino.” 

Kaj la okuloj de la alparolita malfermiĝis kiel floroj de 
doloro kaj nokto, kaj antaŭen klinis ŝi tiam kaj murmuretis : 

— „Fratino, kial ploras vi?” 

Tiam la en polvo etendita malrapide levis la detruitan 
vizaĝon kaj senespere la larĝmaltermitajn okulojn. 

— „Fratino, kial malĝojas vi?” 

Kaj tremanta mano glitis sur brulanta frunto kvazaŭ por 
vekigi el ĝi vortojn de konfuzo kaj tiam: 

— „Mia filo estas mortinta kaj estas ankoraŭ enteriĝonta.”” 

„Patrino, vian suferon sentas mi, kiu enterigis mian 
Jesuon.” 

= „VeP.... 

Kaj profunde el la animo elŝiriĝis tiu plendo kaj en 
timego la mizeregulino falis teren kaj plorĝemante: 

— „Ne malbenu min; ne malbenu la patrinon de Judas’o! 
Mia filo, pro malespero mortpendigis sin” 

Aŭdante tiujn vortojn, senmove staris Patrino de Jesuo, 
kiu estis Tutbona Konsolanto kaj Dolĉulo. Kaj la okulojn 
Ŝi fermis kaj pensis pri sia Filo. ' 

Tiam en siaj benataj manoj ŝi prenis la kapon de la 
doloranta, ŝi kisis ĝin kaj diris: 

— „Sekvu min. Nur pri pardono kaj homaramo predikis 
mia Jesuo. l 

Originale flandre verkis Esperantigis 

PIET VAN ASSCHE. OSCAR VAN SCHOOR. 
(Uren van Rust.— 
Maldeghem 1912.) 


Esperanto-Movado. 


Parolo de D-ro L. L. Zamenhof *) 

ĉe la malfermo de la Oka Internacia Kongreso Esperantista. 

La unuaj vortoj, kiujn mi volus hodiaŭ eldiri al vi, ka- 
raj samideanoj, estas vortoj de kora gratulo, ĉar ni ha- 
vas hodiaŭ grandan feston. Ĵus finiĝis dudek kvin jaroj de 
la tempo, kiam post longa naska preparado — aperis pu- 
blike la lingvo, kiu nin ĉiujn unuigas, por kui ni ĉiuj la- 
boras kaj kiu enkorpigas en si tiun homofratigan ideon, 
kiun la plimulto el ni havas en sia koro kaj kiu dum du- 
dek kvin jaroj flame instigadis nin labori, malgraŭ ĉia 
malfacileco kaj ĉiuj malhelpoj. 


*) Laŭ la speciala Jubilea numero de Pola Esperantisto. 

Dudek kvin jaroj de laborado por Esperanto kaj por ĝia 
ideo! Tion povas plene kompreni nur tiuj personoj, kiuj 
partoprenis en tiu laborado de la komenco ĝis nun. Be- 
daŭrinde tre nemultaj estas tiuj personoj. El la laborantoj 
de la unua tempo tre multaj jam delonge plu ne vivas, aliajn 
lacigis la malfacila, grandan paciencon kaj persistecon 
postulanta vojo, kaj ili malaperis el nia anaro. El tiuj per- 
sonoj, kiuj troviĝas nun en ĉi tiu ĉambrego, la grandega 
plimulto en la unuaj jaroj de Esperanto nenion sciis pri 
ĝi aŭ neklare aŭdis pri ĝi nur kiel pri ia freneza, mokinda 
kuriozaĵo; tre multaj el vi en la momento de la apero da 
Esperanto estis ankoraŭ infanoj; multaj, kaj certe ne la 
malplej fervoraj el vi, en tiu tempo eĉ tute ne ekzistis 
ankoraŭ en la mondo. La grandega plimulto el vi aliĝis al 
nia afero nur tiam, kiam ĝi estis jam sutiĉe torta kaj el- 
provita. Tre kaj tre malĝranda, facile kalkulebla per la 
fingroj, estas la nombro de tiuj personoj, kiuj iris kun 
Esperanto de la momento de ĝia naskiĝo ĝis la nuna tempo. 
Kortuŝite ili povas nun rememori, kiel terure malfacila 
estis ĉiu paŝo en la komenco, kiam ĉiu aludo pri Esperan- 
to postulis specialan kuraĝon, kiam el ĉiu milo da semoj, 
kiujn ni en plej primitiva maniero, sen helpo kaj sen ri- 
medoj pacience ĵetadis en la teron, apenaŭ unu ricevis 
radikojn. 

Dudek kvin jaroj! grandegan gravecon havas tia peco 
da tempo en la historio de lingvo artefarita. Lingvoj na- 
turaj kreskas tute trankvile, ĉar kun tia lingvo neniu ku- 
raĝas fari iajn eksperimentojn aŭ fleksi ĝin laŭ sia gusto; 
sed pri lingvo artefarita ĉiu opinias, ke li havas rajton de 
voĉo, ke li povas aŭ eĉ devas direkti la sorton de la ling- 
vo laŭ sia kompreno. En lingvo natura ĉiu eĉ plej granda 
efektiva malbonaĵo neniun incitas, eĈ neniun medlitigas, 
kaj estas akceptata kun plena kontenteco aŭ rezignacio ; 
en lingvo artefarita ĉio ŝajnas al ni kritikinda, ĉiu bagatelo, 
kiu ne estas konforma al nia gusto, pikas al ni la okulojn 
kaj vekas deziron de refarado. Lingvo artefarita dum longa 
tempo estas elmetata al senĉesaj ventoj, al senĉesa tirado 
kaj puŝado. Kiom da ventoj, kiom da senĉesa tirado nia 

lingvo devis suferi dum sia dudekkvinjara vivo ! Se ĝi tamen 
ĉion sane eltenis, se malĝraŭ ĉiuj ventoj kaj puŝoj ĝi dum 
dudek kvin jaroj vivis kaj kreskis regule kaj rekte, ĉiam 
pli fortiĝante kaj riĉiĝante, neniam fleksiĝante aŭ kripli- 
ĝante, neniam minacante disfali en dialektojn, sed ĉiam pli 
kaj pli fortikigante sian tute difinitan, ĉie egalan spiriton, 
neniam perdante hodiaŭ, kion ĝi akiris hieraŭ, — ni povas 
pri tio sincere nin gratuli. 

Antaŭ dudek kvin jaroj mi timeme demandis min, ĉu 
post dudek kvin jaroj iu en la mondo scios ankoraŭ, ke 
ekzistis iam Esperanto, kaj — se Esperanto vivos — Ĉu Oni 
tiam povos ankoraŭ kompreni ion, kio estis skribita en 
Esperanto en ĝia unua jaro, kaj ĉu angla esperantisto povos 
kompreni esperantiston hispanan. Nun pri ĉi tio la historio 
donis jam plenan kaj perfekte trankviligan respondon. Ĉiu 
el vi scias, ke verko, skribita en bona Esperanto antaŭ 
dudek kvin jaroj, en plena mezuro konservas sian bone- 
con ankaŭ nun, kaj la legantoj eĉ ne povas diri, ke ĝi 
estas skribita en la unua jaro de ekzistado de nia lingvo ; 
ĉiu el vi scias, ke inter la stilo de bona angla esperantisto 
kaj la stilo de bona hispana esperantisto en la nuna tem- 
po ekzistas absolute nenia diferenco. Nia lingvo konstante 
progresas kaj riĉiĝas, kaj tamen, dank?’ al la reguleco de 
sia progresado, ĝi neniam ŝanĝiĝas, neniam perdas la 
kontinuecon kun la lingvo de tempo pli frua. Kiel la lingvo 
de homo matura estas multe pli riĉa kaj pli elasta, ol la 
lingvo de infano kaj tamen la lingvo de ĝuste parolanta 
infano neniom diferencas de la lingvo de homo matura, 
tiel verko, skribita en Esperanto antaŭ dudek kvin jaroj 
ne estas tiel vortoriĉa, kiel verko, skribita en la nuna tem- 
po, kaj tamen la lingvo de tiu tempo perdis absolute 
nenion el sia valoro ankaŭ en la nuna tempo. Lingvo, kiu 
eltenis la provon dum dudek kvin jaroj, kiu en plej bona 
kaj ĉiam pli floranta stato travivis jam tutan homan gene- 
racion kaj estas jam pli maljuna, ol multaj el ĝiaj uzantoj, 
kiu kreis jam grandan, potence kreskantan literaturon, kiu 
havas sian historion kaj siajn tradiciojn, sian tute precizan 
spiriton kaj siajn tute klarajn idealojn,—tia lingvo ne be- 

zonas jam timi, ke io pereige depuŝos ĝin de tiu natura 
kaj rekta vojo, laŭ kiu ĝi evoluas. 

La vivo kaj la tempo garantiis al nia lingvo naturan 
forton, kiun neniu el ni povas senpune malrespekti. La 


hodiaŭa jubileo estas festo de tiu vivo kaj tempo. 


sk 
se k 


Por ke ni, vivantoj, povu festi la hodiaŭan jubileon, 
fervore kaj sindone laboris multaj personoj, kiuj nun jam 
ne vivas. Nia morala devo estus rememori ilin en la nuna 
solena momento. Sed ho ve! ilia nombro estas tro granda, 
por ke ni povu ilin Ĉiujn citi, kaj krom tio la pli granda 
parto el ili laboris tiel modeste, ke ni eĉ ne scias iliajn 
nomojn. Tial, por ne fari maljustan apartigon inter eminen- 
tuloj kaj ne-eminentuloj, mi citos neniun nomon. Mi de- 
vas fari escepton nur por nia kamarado Van-der- Biest, 
kies nomo estas ankoraŭ tro freŝa en memoro ĉe ni Ĉiuj, 
kiu en la pasinta jaro aranĝis kaj prezidis nian grandan 
ĉiujaran feston kaj kies morto estas sendube ligita kun 
tiuj grandaj laboroj kaj malagrablaĵoj, kiujn li prenis sur 
sin por ni Ĉiuj. En via nomo mi esprimas funebran sa- 
luton al la ombroj de ĉiuj niaj karaj kamaradoj, kiujn dum 
la pasintaj dudek kvin jaroj forŝiris de ni la morto. Iliaj 
ombroj staru nun antaŭ niaj okuloj, kvazaŭ partoprenante 
en tiu granda festo, kiun ili preparis, sed ne ĝisvivis. Mi 
proponas al vi, ke ni honoru ilian memoron per leviĝo de 
niaj seĝoj. 

| E sm 

Nun, kiam la matureco de nia afero estas jam tute 
eksterduba, mi turnas min al vi, karaj samideanoj, kun 
peto, kiun mi jam antaŭ longe volis direkti al vi, sed kiun 
mi ĝis nun prokrastis, ĉar mi timis fari ĝin tro frue. Mi 
petas, ke vi liberigu min de tiu rolo, kiun mi, pro kaŭzoj 
naturaj, okupis en nia afero dum dudek kvin jaroj. Mi 
petas vin, ke de la nuna momento vi Ĉesu vidi en mi 
„majstron,” ke vi ĉesu honori min per tiu titolo. 

Vi sĉias, ke tuj en la komenco de nia movado mi deklaris, 
ke mi ne volas esti mastro de Esperanto, sed ke la tutan 
mastrecon pri Esperanto mi en tuta pleneco transdonis al 


ESPERANTO-MOVADO. 323 


la esperantistoj mem. Vi scias ankaŭ, ke de tiu tempo mi 
ĉiam lojale agadis aŭ almenaŭ penis agadi konforme al 
tiu deklaro. Mi donadis al vi konsilojn, kiel mi povis, 
sed neniam vi aŭdis de mi la vortojn: ”tion mi postulas” 
aŭ ”tion mi deziras.” Neniam mi provis altrudi al vi mian 
volon. Tamen, konsciante, ke ĝis sia plena fortikiĝo nia 
afero bezonas ian enkorpigitan standardon, mi—laŭ via 
deziro —dum dudek kvin jaroj plenumadis tiun rolon, kiel 
mi povis, kaj mi permesadis, kvankam tre nevolonte, ke 
vi vidu en mi ĉefon kaj majstron. Kun ĝojo kaj fiereco 
mi konstatas, ke vi ĉiam montris al mi sinceran konfidon 
kaj amon, kaj pro tio mi eldiras al vi mian plej koran 
dankon. Sed nun permesu al mi, ke mi fine formetu de 
mi mian rolon. La nuna kongreso estas la lasta, en kiu vi 
vidas min antaŭ vi; poste, se mi povos veni al vi, vi ĉiam 
vidos min nur inter vi. 

Jen estas la kaŭzo, kiu devigis min fari la nunan decidon: 

La ekzistado de ia natura konstanta ĉefo, eĉ se tiu ĉefo 
havas nur la karakteron de unuiganta standardo, prezentas 
gravan maloportunaĵon por nia afero, ĉar ĝi donas al la 
afero kvazaŭ personan karakteron. Se al iu ne plaĉas 
mia persono, aŭ miaj politike-religiaj principoj, li fariĝas 
malamiko de Esperanto. Cio, kion mi persone diras aŭ 
faras, oni ligas kun Esperanto. La tro honora titolo de 
majstro, kiun vi donas al mi, kvankam ĝi en efektiveco 
koncernas nur la aferon de la lingvo, fortenas de Esper- 
anto multajn personojn, al kiuj mi pro ia kaŭzo ne estas 
Simpatia kaj kiuj timas, ke, fariĝante esperantistoj, ili devus 
rigardi min kiel sian moralan ĉefon. Ĉiu. kies opinio pri 
ateroj esperantistaj estas alia ol mia, ofte sin ĝenas, eldiri 
libere sian opinion, por ne kontraŭbatali publike tiun, kiun 
la esperantistoj nomas sia majstro. Se ies opinion la esper- 
antistoj ne volas akcepti, li vidas en tio nur la ĉiopovan 
influon de la majstro. Nun, kiam nia afero estas jam su- 
fiĉe forta, estas necese, ke ĝi fine fariĝu absolute libera, 
ne sole libera de ĉiuj personaj dekretoj, kia ĝi fariĝis jam 
antaŭ dudek-kvin jaroj, sed ankaŭ de ĉia efektiva aŭ ŝaj- 
na persona influo. Estas necese, ke la mondo sciiĝu tute 

klare, ke Esperanto povas havi aŭ ne havi siajn libere 
elektitajn gvidantojn, sed ke ĝi posedas nenian konstantan 
majstron. Nomu min per mia nomo, nomu min fondinton 
de la lingvo, aŭ kiel vi volas, sed mi: petas vin, ne nomu 
min plu „Majstro”, ĉar per tiu morale tro liganta nomo vi 
malliberigas nian aferon. 

Multaj el vi portas en sia koro la samajn idealojn, kiel 
mi, kvankam ne ĉiuj en tute egala formo; sed la mondo 
devas scii, ke tiu spirita parenceco inter mi kaj vi estas 
laŭvola, ke la esperantismo ne povas esti responda pri 
miaj personaj ideoj kaj aspiroj, kiuj por neniu el vi estas 
devigaj. Se mi ion diras aŭ faras, kio ne estas konforma 
al la gusto aŭ konvinkoj de tiu aŭ alia el vi, mi deziras, 
ke tio neniun el vi ĝenu kaj ĉiu el vi havu la rajton diri: 
tio estas tute privata ideo aŭ frenezaĵo de Zamenhof, kaj 
ĝi havas nenion komunan kun la Esperanta movado, en 
kiu li estas nun persono tute privata. La interna ideo de 
Esperanto estas: sur neŭtrala lingva fundamento forigi la 
murojn inter la gentoj kaj alkutimigadi la homojn, ke ĉiu 
el ili vidu en sia proksimulo nur homon kaj fraton. Cio, 
kio estas super tiu interna ideo de Esperanto, estas nur 
privataĵo, kiu povas eble esti bazita sur tiu ideo, sed nen- 


iam devas esti rigardata kiel identa kun ĝi. 


ce k 
Æ 


Antaŭ ol mi formetas de mi ĉian oficialan rolon en nia 
afero, mi ankoraŭ la lastan fojon admonas vin: laboru 
ĉiam en plena unueco, en ordo kaj konkordo. Ĉiujn du-' 
bajn demandojn, kiu koncernas la tutan Esperantan aferon 
kaj kiuj ne tuŝas la personan liberecon de ĉiu aparta es- 
perantisto, solvu ĉiam pace, per regula interkonsiliĝo de 
viaj egalrajte elektitaj delegitoj kaj per disciplina cedo de 
la malplimulto al la plimulto. Neniam permesu, ke en nia 
afero regu la principo: „kiu pli laŭte krias, tiu estas prava.” 
Per unueco ni pli aŭ malpli frue certe venkos, eĉ se la 
tuta mondo batalus kontraŭ ni; per interna malpaco ni 
ruinigus nian ateron pli rapide. ol tion povus fari ĉiuj niaj 
malamikoj kune. Ne forgesu, ke Esperanto estas ne sole 
simpla lingvo, kiun ĉiu el ni uzas nur por siaj propraj 

bezonoj, sed ke ĝi estas grava socia problemo, ke, por 
atingi nian celon, ni devas konstante propagandi nian afe- 
ron kaj zorgi pri tio, ke la mondo havu estimon kaj kon- 
fidon por ĝi. Se en nia afero aperas io, kio ŝajnas al ni 
malbona, ni povas trankvile ĝin forigi per komune inter- 
konsentita decido; sed ni neniam semu en nia tendaro 
reciprokan malamon kaj malpacon, kiu nur ĝojigas kaj 
triumfigas niajn malamikojn. En la unuaj jaroj de nia la- 
borado sur nia standardo estis skribtaj la vortoj „espero, 
obstino kaj pacienco”; tio tute sutiĉis, ĉar ke ni, samide- 
anoj, devas reciproke nin estimi kaj helpi, tio por ĉiu 
estis komprenebla per si mem. En la lastaj jaroj ni be- 
daŭrinde ofte forgesis tiun devon; tial nun, transirante en 
la duan gravan periodon de nia historio, en la duan kva- 
ronjarcenton, ni skribu sur nia standardo novan vorton, 
kaj ĉi tiun vorton ni ĉiam respektu kiel sanktan ordonon; 
tiu vorto estas: „konkordo.” 
e dl 

Mi finis tion, kion mi intencis diri al vi, karaj amikoj. 
Mi scias tre bone, ke multajn el vi mia nuna parolo mal- 
agrable seniluziigos. Kun maldolĉa sento de neplenumita 
espero vi eble demandos: ĉu en sia lasta kongresa parolo, 
en sia „kanto de cigno,” li nenion pli havis por diri al 
ni? Ĉu en la grava tago de la jubileo de la esperantismo, 
de tiu jubileo, kiun ni atingis post tiom multe da laboroj 
kaj suferoj, li nenion pli havas por diri al ni? ĉu en la 
unua kaj eble ankaŭ la lasta fojo, en kiu ni el ĉiuj partoj 
de la imondo alproksimiĝis, kiom ni povis, al tiu loko, kie 
Esperanto naskiĝis kaj kie la atmosfero, saturita de inter- 
genta malpaco per neevitebla natura reago naskis la es- 
perantisman movadon, — Ĉu en Ĉi tiu grava kaj solena 
momento li nenion pli havis por diri al ni? Ho ne, miaj 
karaj amikoj, miaj karaj samideanoj kaj kunlaborantoj! 
Multe, multe, tre multe mi volus hodiaŭ diri al vi, ĉar 
mia koro estas plena; en la jubilea momento de la esper- 
antismo mi volus paroli al vi pri tio, kio naskis la esper- 
antismon, pri ĝia esenco kaj espereblaj sekvoj; sed hodiaŭ 
mi staras antaŭ vi ankoraŭ en rolo oficiala, kaj mi ne 

deziras, ke mia privata kredo estu rigardata klel deviga 
kredo de ĉiuj esperantistoj. Tial pardonu min, ke mi pli 
ne parolas. 

Kio estas la esenco de la esperantisma ideo kaj al kia 
estonteco alkondukos iam la homaron la interkompreniĝ- 
ado sur neŭtralehoma, sengenta lingva fundamento, — tion 
ni Ĉiuj sentas tre bone, kvankam ne ĉiuj en tute egala 
formo kaj grado. Ni donu do hodiaŭ plenan regadon al 
tiu silenta, sed solena kaj profunda sento, ni ne profanu 
ĝin per teoriaj klarigoj. 

se se 

Samideanoj! La antikva pola ĉefurbo, en kiu ni kunve- 
nis, pretigis por ni gastaman akcepton, faris multe, por 
honori nian aferon kaj por agrabligi al ni nian restadon 
dum la kongreso. Mi esperas, ke, revenante en sian hej- 
mon, Ĉiu el vi kunportos kun si plej bonan rememoron 
pri tiu lando kaj urbo, kiujn la plimulto el vi ĝis nun 
verŝajne tre malmulte konis. Al la regno kaj lando, kiuj 
montris al ni sian amikecon, sed precipe al la estraro de 
la gastama Krakovo kaj al ĉiuj institucioj. kaj personoj, 
kiuj donis al nia kongreso sian moralan kaj materialan 
subtenon, mi esprimas en via nomo la plej koran dankon. 
Plej koran kamaradan dankon ni esprimas kompreneble 
antaŭ ĉio al la senlaca loka organiza komitato, kiu ne 
ŝparis laboron por la plej bona aranĝo de nia kongreso. 
Kaj nun mi deziras al vi ĉiuj gajan feston kaj sukcesan 
laboron. 


La Jubilea Kongreso, Krakovo, Aŭgusto 11—I8, 1912. 


[Okazis la Oka Kongreso, kiu laŭ la leteroj de ĉiu, kiu havis la 
privilegion, ĝin ĉeesti, estis brila sukceso. Partoprenis proksimume 
1000 delegitoj el ĉiuj landoj, kaj la Aŭstria Ministerio de l Milito 
sendis reprezentanton oficialan. Atendante iajn oficialajn sciigojn 
presotajn en nia plej proksima numero, ni estas feliĉaj, ke ni povas 
doni la jenan raporton ĝeneralan, afable senditan de nia prezidanto, 
S-ro H. Bolingbroke Mudie:—] 

La vojaĝo de la malgranda karavano, kiun gvidi mi havis la 
plezuron, estis plene bonega. Dudek unu gesamideanoj kune veturis, 

kaj vizitis Rheinvalon, Rothenburg an der Tauber — rimarkindan 
antikvan ĉirkaŭmuritan urbeton — Munĥenon, Salzburg, Konigsee, 
Bad Reichenhall — U.E.A. somerrestadejon — Wolfgangsee, Ischl, 
Traumsee, Gmunden, Passau, kaj de tie ŝipire al Vieno. 

Dum la tuta vojaĝo ĉiuj konstante propagandis, disdonis ŝlosilojn, 
kiuj ĉie trovis tre afablan akcepton. Inter la multcentoj da alparolitaj 
personoj, estis nur du, kiuj nenion sciis pri nia afero! 

Alveninte en Krakovon je la 6a matene, ni vidis jam ĉe la 
stacidomo bone ordigitan akceptejeton, kie ĉiu ricevis tre afablan 
bonvenigon, kaj konsilojn pri la veturo al la diversaj loĝejoj, kiuj 
ŝajnas speciale bonaj. Pri la interesaĵoj de la urbo mem mi ĉi tie 
ne volas paroli, escepte por diri, ke ili ja estas multegaj. Sed unu 
nova eco de tiu ĉi Kongreso jam hodiaŭ sentigis sin. Sur la muroj 
estas multe da esperante redaktitaj anoncoj de diversaj komercaj 
firmoj en la urbo, kaj ĉiu strato havas multajn verdstelajn flagojn, 
kaj ĉiu tramo estas ornamita per flagoj kaj folioj. 

Lundon (Aŭg. 12) ni vizitis tiun ĉi rimarkindan urbon, ĉeestis 
Diservojn en homplenaj antikvaj preĝejoj, kaj vizitis tuin mirindan 
piramidmonton konstruitan de miloj da Poloj, kiuj alportis po plergnano 
da tero je memoro de la granda nacia heroo Koscuisko. 

Je la unua horo la Prezidanto kaj urbestraro de Krakovo proponis 
al kelkdekoj da niaj reprezentantoj tagmanĝon, dum kiu per multaj 
afablaj vortoj ili certigis nin pri sia intereso kaj aprobo. Ni ankaŭ 
dankis, kaj en mia paroladeto kiel reprezentanto de la Britoj, mi 
atentigis pri la ebla enkondukado de la instruado pri nia lingvo 
en la lernejojn. Plej notinda estis la Malferma Kunsido, kiu okazis 
en la plenplenega Malnova Teatro — kiu tamen aspektis tute nova. 
Unue la Urbestro, aŭ Prezidanto kiel oni lin nomas, salutis nin en 
bona Esperanta parolado, diversaj eminentuloj de la urbo lin subtenis. 
Sed la entuziasmo atingis sian plej altan nivelon ĉe la ekstariĝo 
de la kara Majstro, kies sanstato ŝajnas multe pli bona, ol en 
Antverpeno. Neniam lia voĉo sonis tiel forta kaj klara, neniam li 
ricevis tian ovacion, eĉ en Bulonjo. Kvankam li certigis, ke tiu 
parolado estas lia 'kanto de cigno’ ĉe niaj kongresoj, kaj malgraŭ 
lia esprimita deziro, ke ni ne plu nomu lin Majstro, sed nun kon- 
sideru lin kiel 'unu inter la aliaj, lia amanta armeo lin aplaŭdegadis 
ĝis la eĥo. Kolonelo Pollen estis la Brita Delegito, S-ro Rhodes 
lia reprezentanto, kaj mi mem la Vicprezidanto por la Britoj. 

Ĉiuj ŝtataj kaj diversnaciaj delegitoj — inter ili Japano kaj Hindo — 
parolis klarvoĉe kaj sprite, kaj mi devas konstati, ke neniam ni 
ĝuis tian malferman kunsidon antaŭe. 

Vespere okazis oficiala vespermanĝo kaj interkonatiĝo je la naŭa 

horo. Lundon matene okazis oficialaj fotografadoj antaŭ naciaj Polaj 
monumentoj, kiuj bone prosperis, kaj ankaŭ la malferma kunsido 
de la U.E.A. estis tute sukcesa. Kvankam la Majstro ĉeestis, li nur 
venis kiel “unu inter ni.” Posttagmeze okazis la unua labora kunsido, 
kiun kelkaj tre timis! Tamen tuj estis vidate, ke nia kutima unu- 
animeco regas. S-ro Bourlet kiel reprezentanto de Generalo Sebert — 
kies sano malpermesis lian ĉeeston — faris proponon pri Budĝeto, 
kiu estis varme aplaŭdata. Oni decidis por tiu ĉi jaro akcepti tiujn 
Delegitojn, kiuj kvankam elektitaj, ne pagis la kotizon — kaj ĉiu 
voĉdono ĝis nun estis unuanime. Do mi havas plenan esperon, ke 
ĉio iros bone de nun. 

Vespere okazis vere mirinda jubilea koncerto. Tre rimarkinda 
virvoĉa ĥoro ĉarmis per Polaj kaj Esperantaj kantoj. Operkantistino 
devis reveni antaŭ nin fojon post fojo, tiom ŝia dolĉa voĉo nin 
ĝojigis, kaj Leo Belmont faris tre spritan deklamon. 

Certe ĝis nun niaj festoj ja rajtas la titolon Jubilea Kongreso. 

Mardon Aŭg. 13, okazis matene kunveno de la Lingva komitato. 
Sed la ĉefa afero estis la forveturo de ĉiuj kongresanoj ĉirkaŭ tagmezo 
per la plej longa vagonaro, kiun mi iam vidis, al la tridekminute 
malproksima Salminejo Wieliczka. Ci tiu festo estis grandega sukceso. 
Kanonoj kaj florbukedoj salutis nian alvenon, kaj la kvar aŭ kvin 
horoj, kiujn ni pasigis en la labirintaj profundegaĵoj de la minejo, 
estas neforgeseblaj. Multaj dancis en la balsalono 400 futoj sub la 
tersupro. La lago estis lumigita. Muzikantoj vekis eksterordinarajn 
eĥojn, kaj ruĝa aŭ blua fajro ŝajnigis, ke ni eniras alian mondon. 

Vespere okazis neformala koncerto, sed la bruo de la gemanĝantoj 
kaj trinkantoj kaj la konstanta enirado kaj elirado de kelneroj 
neebligis trankvilan aŭskultadon. 

Merkrede, la l$an.— La dua labora kunsido okazis je la 31/a 
en la malnova teatro, sed antaŭ ol ĝin priskribi mi aldonos vorton 
pri la propagando efektivigita en Krakovo. Ĉiuj stratoj estas plenaj 
je buboj vendantaj Kongresan Bultenon aŭ Lundan Kurieron ; ĉiuj 
plej gravaj restoracioj havas esperante parolantajn kelneroin, kiuj 
riĉe rikoltas ; la plej gravaj butikoj ankaŭ povas provizi esperantistojn. 

Do per ĉi tiu manifestado ni alproksimiĝis ankoraŭ pluan paŝon 
al la tempo, kiam tiaj aferoj estos nur la atendindaj kaj ordinaraj 
cirkonstancoj de la internacia vivo. 

Malgraŭ niaj timoj, la vetero estas tre freŝa, kaj kelkaj pluvadoj — 
plejparte dumnoktaj — forigis la polvon, kiu, ĉiuj diris, sufokus nin. 

La agada kunsido decidis unuanime prokrasti la demandon pri 
ĝenerala organizaĵo, kaj aprobis la raporton de la Lingva Komitato. 
Ĝi ankaŭ decidis ne diskuti pri la temo de ebla unuiĝo inter la 

naciaj societoj, sed opiniis, ke tio koncernas nur la societojn mem. 
Tamen oni aldonis rekomendon, ke la raporto submetita estu studata 
de la diversaj societoj, kaj ke espereble ili povos iel interrilatiĝi 
por la bono de la movado. 

Vespere la granda teatro pleniĝis kaj la mirinda tragedio “Mazepa” 
de Slowacki, tradukita de Grabowski, estis majstre ludata. Nefor- 
gesebla estis la tuta impreso pri ĉi tiu grandioza teatraĵo, kiu kom- 
pariĝas favore kun ĉiuj ĝisnunaj kongresaj prezentadoj. 

Jaŭdo, la l5a— Maria Tago — estis okupata de Diservoj. La 
Katolikan Preĝejon Marian vizitis densa popolamaso, kaj belega 
muzika meso estis sekvata de tre elokventa Esperanta prediko de 
vera oratoro. Poste, samtempe okazis Hebrea kaj Protestanta Diservoj. 
Mi celis ĉeesti ambaŭ, sed povis ĉeesti nur la Hebrean, kies muziko 
religia estis tre altsenta. Ĉiuj estis tre feliĉaj, havi la okazon ĉeesti 
tian Diservon. La -rabeno ankaŭ trafe predikis Esperante, kaj la 
Protestanta pastro ankaŭ same faris. 

Profesoro Bujwid proponis gastaman tagmanĝon al kelkdeko da 
ni kaj vere gajaj ni estis. Sed la plej granda entuziasmo estis vekata 
de la bela Balo, kun multaj brilaj naciaj vestaĵoj, kiu komenciĝis 
je la 10a, kaj tre memorigis pri la Kembriĝa Balo en 1907. Antaŭ 
ĝi, je la kvina horo, okazis premidisdono en la arĥitektura ekspozicio, 
ĉe kiu nia Londona samideanino, F-ino A. Schafer, gajnis la unuan 
premion. Mi ankaŭ aranĝis tute neformalan manĝeton konsistantan 
el barĉosupo, kolbaso pola kaj tortoj, kiun ĉeestis 200 geamikoj 
tre babilemaj kaj gajaj. 

Mi forgesis raporti, ke la parolado de S-ro Ebenezer Howard pri 
Ĝardenurboj ricevis tre bonan akcepton la antaŭan tagon. 

Vendredon, okazis la dua labora kunsido de U.E.A. Ĉio iris 
kontentige, kaj posttagmeze okazis la tria labora kunsido dc la 
Kongreso. Unue, la Komisio de la 7a Kongreso estis reelektata kun 
la devo raporti pri la jam ekzistantaj institucioj Esperantistaj kaj 
la kunordigo de ili; kaj ankaŭ la redakto de regularo por la elekto 
de oficiroj de la oficialaj institucioj. Unuanime oni aprobis Ĝenovon 
kaj Parizon respektive por la Kongresoj en 1913 kaj 1914. Ĉiuj 
decidoj estis unuanimaj. Poste la reprezentantoj por la Konstanta 
Komitato de la Kongresoj estis elektataj. Tuj post ĉi tiu kunveno, 
S-ro Parrish faris sian faman paroladon pri Kalifornio kaj montris 
superbonajn lumbildkliŝojn. Bedaŭrinde nur malmultaj ĉeestis, scd 
la tuta afero estis vere bonega. 

Vespere la opero “Halka” estis kantata de ĉirkaŭ 30 gekantantoj. 
La Scenaĵoj, orkestro kaj agado estis perfektaj, kaj la muziko estis 
plene ĉarma kaj melodia. Poste la Majstro, kun sia edzino kaj 

filino, akompanis multe da kongresanoj al apuda kafejo, kie granda 
entuziasmo salutis lin, kaj kie, post “la Espero,” oni ludis multajn 
belajn polpopolajn kantojn. 

Sabato, Aŭg. 17.— La Lasta kunveno de U.E.A. okazis je la 9ł/3 
matene, la ferma kunsido de la Oka posttagmeze. Oni voĉdonis 
dankon al la British and Foreign Bible Society por la intereso, 
kiun ĝi montris, kaj esprimis la esperon, ke la Nova Testamento 
en Esperanto estu kiel eble plej frue eldonata. 

nde 

Jam la kongresanoj ekdisiras, plenaj je la ĝojo de vera jubilea 
kongreso. Multaj veturos al Zakopane, kie la plej altaj el la Karpataj 
montoj levas siajn nudajn neĝkovritajn kapojn. Mi kaj kelkdeko da 
Britoj intencas tion ĉi fari, kaj poste pli orienten veturi. Sed kien 
ajn ni iros, la memoro de tiu ĉi kongreso kaj la unuanimeco de 
ĉiuj ĝiaj faroj neniam forlasos nin, kaj se iam okazos momentoj 
de dubo aŭ de ŝajma malpaco la nura cito de la vorto Krakovo 
devus ĉion malbonan forigi. 

Kompreneble la verkado de ĉi tiuj notoj estas tre interrompita 
afero dum semajno, kiam mi ĉiam devis celi esti en tri lokoj samtempe. 
Sed mi esperas, ke ili donos kuraĝon al niaj legantoj, kai instigos 
ilin antaŭenpuŝi nian movadon en siaj rondoj tra la tuta mondo. 


H. BOLINGBROKE MUDIE. 
(El British Esperantist.) 


Entrepreno por la Disvastigo de Esperanto 
inter Katolikoj. adreso: M. TOURNIER, 17 Cours 
d'Orleans, a Charleville. (Ardennes-Francujo.) 


Nia celo. 

Multegaj katolikoj partoprenas en la ĝenerala movado, 
en la neŭtralaj grupoj esperantistaj, kaj tute ne zorgas por 
propagandi Esperanton inter siaj samkredanoj. Tiuj kato- 
likoj ne faras sian devon. 

Illi ne rajtas, se ili estas vere katolikaj, esti indiferentaj 
rilate al propagando de Esperanto en katolikaj medioj. 

Ni legis tiujn veraĵojn en lasta numero de ZEsperan- 
tiste Catholique. 

Estas por helpi la disvastigon de Esperanto en katolikaj 
medioj, ke ni starigis tiun entreprenon. Ni esperas vidi 
baldaŭe esperantistoj katolikaj kompreni la tutan profiton, 

kiun ili povus esperi de ĝi. Kaj sekve interesiĝi pri nia 
entrepreno. 
Nia celo, per niaj tutaj fortoj kaj povoj ni klopodos. 
Ni estas kaj volas esti antaŭ ĉio katolikoj! Samkredanoj 
simile vi estu! Helpu nin! 


Kion ni petas. 


Unue, ni petas vin, ne plu ĵeti la uzitajn poŝtmarkojn, 
sed ilin kolekti, disigi ilin de la kovertoj per transiro en 
malvarma akvo, (ne celi por ilin malglui perforte) kaj 
poste, kiam vi posedos sufiĉan multnombron, sendi ilin 
poŝte kaj afrankite al nia Entrepreno. (Sendi pakaĵojn kiel 
presaĵojn, ne taŭgas. — Bone skribu vian tutan adreson 
sur ĉia pakaĵo.) 

Ni akceptas ĉiujn valorajn poŝtmarkojn, sed precipe kaj 
dankeme altvalorajn kaj tiujn serĉatajn de kolektantoj. 

Due, ni petas vin aĉeti niajn poŝtkartojn faritajn per 
uzitaj poŝtmarkoj. Tutbelaj kaj multstangaj ili ne multe 
kostas rilate al laboro por ilin fabriki. 

Kontraŭ unu respondkupono ni sendas specimonon, por 
1 Sm. ni sendas kolekton. 

Ni posedas jam pli ol 400 modelojn, kies prezoj divers- 
iĝas de 4 ĝis 20 sd. po peco. 

Antaŭen por Esperanto! Helpu nian Entreprenon. 

MAX. ROUB. 


Rigardu la Sanktan Hostion. 


Eltiraĵo el letero adresata de Lia Em. Moŝto la Kardi- 
nalo MERCIER, Ĉefepiskopo de Meĥleno, al la Pastraro de 
Lia Eparĥio. 

Post kiam la pastro plenumis la ĉefan liturgian agon, 
la konsakron, kaj kiam, laŭ la rubriko, li suprenlevas la 
Sanktan Hostion por igi ĝin tute videbla al la ĉeestantaj 
kristanoj, ĉi tiuj ne restu kliniĝantaj. La suprenlevado estas 
farata por ili; diru do al ili, ke prave ili humile kliniĝas 

dum vi, genufleksante, adoras la saktan Hostion, sed al- 
donu, ke ili devas sekvi spirite, kaj rigarde, la sanktan 
Hostion unue, kaj poste la kalikon de la sankta Sango, dum 
vi ilin suprenlevas super via kapo. 

Do, la fideluloj klinas la kapon dum la pastro genutlek- 
sas por unua adorado; poste ili relevas la kapon, kaj ri- 
gardas al la Sankta Hostio, kiam la konsakranto elmontras 
Ĝin por ilia adoro. Estas por ili la momento diri la alpreĝon 
de la apostolo Tomaso: „Dominus meus et Deus meus”. 
Post tio, la fideluloj povas ree klini la kapon dum la dua 
genutlekso de la konsakranto. 

Tiuj samaj ritoj devas esti plenumataj ĉe la konsakro 
kaj la suprenlevado de la Sankta Sango. 

el „La Vie Dioceĉsaine” 
Januaro 1908. 


sk 

Religiaj Favoroj. 


l-e — Indulgenco je sep jaroj kaj sepfoje „kvardek tagoj” 
por ĉiu fidelulo kiu, kun fido kaj amo, diros la vortojn, 
latine aŭ alilingve: „Dominus meus et Deus meus”, „Mia 
Sinjoro kaj mia Dio”, rigardante al la Sankta Hostio, kiam 
la pastro, dum la Sankta Ofero de la Meso, Ĝin supren- 
levas, kaj ankaŭ kiam la Sankta Hostio estas malkovrata 
ĉe la Sankta Hostimontrilo sur la Altaro. 

2-e — Plena Indulgenco gajnebla nur unufoje ĉiun se- 
majnon, por ĉiu kiu plenumos tiun pian agadon ĉiutaĝe 
dum unu semajno, kondiĉe ke li ricevu la Sanktan Komu- 
nion almenaŭ unufoje dum tiu semajno. 

„Reskripto de la 18-a de Majo 1907”. 


N.B. — Ni proponas presigi tiujn vortojn de Lia Em. 
Kardinalo MERCIER, aparte, kiel religian folieton. Ke tiuj 
kiuj dezirus havigi ekzemplerojn por disdoni, sin turnu al 
la Direktoro de „Belga Katoliko”, S-ro L. HEIDENDAL en 
ARENDONK. La prezo estos kredeble, po 1 franko por 50 
ekzempleroj. El Belga Katoliko. 


